স্বশাসনের সূত্রেই ষাটের দশকে শিল্পের পরিসরের পরিবর্তন সাধিত হলো—শিল্পের বাইরের সমাজ, সংসার, মানব ও তার সম্পর্কবিষয়ক চিহ্ন ক্যানভাস থেকে দূরে রেখে শিল্পীরা বিমূর্ত ধারা জন্ম দিলেন। যে নব্য ধারার সূচনা হলো এতে—তার অনুপ্রেরণা ভিন্ন সমাজের ভিন্ন শিল্পের ধারণা থেকে এলেও এতে যোগ হলো ঢাকা শহরের দেয়ালের স্যাঁতাপড়া বিমূর্ত মানচিত্র। যে শিল্পীদ্বয় এই ধারায় বেশ কিছুটা সাহসের পরিচয় দেখিয়েছিলেন তাঁরা হলেন—মোহাম্মদ কিবরিয়া ও মূর্তজা বশীর।